tomron87/hebrew-wikipedia-sentences-corpus huggingface dataset:
קייסי מארי בקר היא דמות בדיונית מסדרת הסרטים "צעקה", שהופיעה לראשונה בסרט "צעקה" משנת 1996. הדמות נוצרה על ידי קווין ויליאמסון וגולמה במקור על ידי השחקנית האמריקאית דרו ברימור.
קייסי גולמה לאחר מכן על ידי הת'ר גרהאם ב"צעקה 2" ו"צעקה 4" בסצנות הסרט-בתוך-סרט שלה.
קייסי ובן זוגה סטיבן אורת', הם הדמויות הראשונות שנהרגו בסדרת הסרטים, במה שכונה "אחת הסצנות המפורסמות בכל הזמנים".
קייסי הופיעה לראשונה ב"צעקה" במשך 12 הדקות הראשונות של הסרט.
ב"צעקה 2" (1997), הסרט השני של סדרת הסרטים, הדמות מופיעה בסרט-בתוך-סרט בשם "דקירה".
קייסי מופיעה לזמן קצר גם ב"צעקה 6", בשחזור של סרט הדקירה הראשון שנעשה על ידי ריצ'י קירש.
באוקטובר 2020, ברימור "החייתה" את הדמות באופן לא רשמי עבור מערכון וידאו קצר שכותרתו "מה אם קייסי בקר מ"צעקה" חיה?" ב"מופע של דרו ברימור" שבו היא מקבלת טקסטים מהרוצח בטלפון הנייד שלה, אך מתעלמת ממנו.
קייסי בקר היא נערה בת 17 מעריית וודסבורו.
בן זוגה לשעבר של קייסי הוא סטו מאקר.
לאחר שקיבלה שיחת טלפון מתגרה ומאיימת, היא מצווה לענות על שאלות טריוויה של סרטי אימה כדי להציל את חייו של חברה בן ה-18, שחקן הפוטבול סטיבן אורת' (בגילומו של השחקן קווין פאטריק וואלס).
כאשר קייסי עונה תשובה שגויה, סטיבן נרצח באכזריות בחצרה, וקייסי נשאלת שאלה נוספת כדי להציל את חייה.
כשהיא מסרבת לענות, גוסטפייס רודף אחריה והורג אותה באכזריות ותולה אותה על העץ שבחצר ביתה.
קייסי ג'ון דידריק הוא שחקן וזמר אמריקאי.
דידריק נולד בסנטה קלרה, קליפורניה, לבארי ג'ון דידריק, חשמלאי בחברת IBEW 332, ודניס דק, אחות.
בתחילה הוא גר עם אמו, אבל כשהיה בן שבע, היא עברה לאריזונה והוא עבר לטיפולו של אביו בהוליסטר, קליפורניה.
לאחר שנתו הראשונה בתיכון, הוא חזר להתגורר עם אמו, שעברה להיילנדס ראנץ', קולורדו.
דידריק החל לגלוש על סקייטבורד כשעבר להתגורר בהוליסטר.
הוא התמיד בכך לאחר המעבר לקולורדו, ולבסוף קיבל חסות.
בשנת 2004, הוא השתתף בתחרות החובבים העולמית של ואנס.
הוא גם הוצג במסך תמונות עבור Transworld Skateboarding .
הוא נפצע פעמים רבות במהלך קריירת הסקייטבורד שלו ללא השלכות חמורות, אבל כשתאונה טראומטית אחת במיוחד הותירה אותו עם זעזוע מוח קשה, הוא החליט לוותר על הסקייטבורד כדי להתמקד במשחק במקום.
לדידריק ארבעה אחים למחצה צעירים יותר: איימי וג'ייק מאביו ואמו החורגת, ושתי אחיות למחצה, מיקיילה וניקול מאמו ואביו החורג.
דידריק למד תיאטרון ופסיכולוגיה במטרופוליטן סטייט קולג' בדנוור במשך שנה.
דידריק השתתף בכנס AMTC (תחרות שחקנים, דוגמניות ותחרויות כישרונות) באורלנדו, פלורידה שם הוחתם אצל סוכן.
בגיל 19 עבר דידריק ללוס אנג'לס כדי להתמיד בקריירת המשחק שלו.
הוא מצא סוכן ונרשם לשיעורי משחק.
דידריק פרנס את עצמו בעבודה כמלצר ומדי פעם לוהק לתפקידי אורח בסדרות טלוויזיה בהן המכשפים מווייברלי פלייס ו -90210 לפני שלוהק לתפקיד באופרת הסבון ימי חיינו.
בפברואר 2012, דידריק הופיע בתפקיד אורח בסדרת הפריים טיים "בגוף ההוכחה".
באפריל 2013, דידריק ערך הופעות אורח ב- Glee ומהפכה .
ב-20 ביוני 2013, דידריק הודיע על עזיבתו את אופרת הסבון ימי חיינו בחשבון הטוויטר שלו.
ההופעה האחרונה של דידריק בסדרה הייתה ב-30 באוקטובר 2013.
בספטמבר 2014, דידריק לוהק לתפקיד ראשי בסדרת המותחן "איי קנדי".
בנובמבר 2016 הופיע קייסי בקליפ של The Chainsmokers לשיר "All We Know".
ב-7 ביולי 2017, דידריק לוהק לתפקיד בסדרת הדרמה לבני נוער זאב צעיר .
בשנת 2020, דידריק כיכב בסרט המותחן הפסיכולוגי העלילתי "צייר" .
בפברואר 2021, דידריק כיכב בפרק עלילתי של אנתולוגיית טלוויזיה האימה Into the Dark בשם "Tentacles" בתור סם אנסלם.
בדצמבר של אותה שנה, הוא לוהק לצד אמילי אוסמנט לתפקיד ראשי בסרט הטלוויזיה "A Very Merry Bridesmaid".
בשנים 2019–2022, דידריק שיחק בסדרת הטלוויזיה In The Dark .
הוא גילם את מקס פאריש, בעל משאית מזון ומקורבו של דארנל שנמשך למרפי.
קייסי דייוויד ספונר הוא מוזיקאי ואמן אמריקאי.
הוא מתגורר בפריז, לוס אנג'לס וניו יורק.
ספונר הקים ביחד עם וורן פישר את צמד פישרספונר, שזכה להצלחה בין-לאומית בסצנת הדאנס בעשור הראשון של המאה ה-21.
הוא למד באוניברסיטת ג'ורג'יה ולאחר מכן המשיך ללמוד בבית הספר לאמנות של שיקגו.
ספונר תרם ועבד על הופעות עם דוריקה , קולקטיב אמנויות שבסיסו בשיקגו ובניו יורק.
קייסי הצטרף לאנסמבל הניסיוני קבוצת ווסטר ובשנת 2007, לקח על עצמו לגלם אחיה של אופליה במחזמר "המלט".
בשנת 2009, ספונר יצא לסיבוב הופעות בתור די ג'יי ובהמשך לכך הוציא אלבום בשם Entertainment.
הוא גם הופיע עם קבוצת ווסטר במהלך תקופה זו והשתתף במספר הופעות.
בינואר 2010, הפיץ ספונר את עבודת הסולו הראשונה שלו באינטרנט, "Faye Dunaway", כתצוגה מקדימה של אלבום סולו משנת 2010 בשם Adult Contemporary.
האלבום, לפי דבריו של ספונר בטוויטר, הוקלט ישירות לאחר הקלטת האלבום Entertainment, והיה אמור לצאת בסופו של דבר ב-2010. בשנה העוקבת, ספונר היה מופע החימום של סיזור סיסטרז בסיבוב ההופעות של הלהקה באמריקה הצפונית.
בנובמבר 2019, ספונר טען שהוא היה שותף לכתיבה של השיר "God Control" מאת הזמרת-יוצרת האמריקאית מדונה, אך מעולם לא קיבל קרדיט או פיצוי על כך.
לטענתו, הוא הלחין את השיר בעת שמירווה ביקש ממנו לשכתב את המילים ולמקסס את האודיו של גרסת הדמו לאלבום הסולו שלו, שבו רצה לשיר בשפה האנגלית על פוליטיקה אמריקאית.
לדבריו, ברגע שמדונה שמעה זאת, היא יצרה עמו קשר בטענה שאינה מודעת לתרומתו, והציעה לו 10,000 דולרים כמקדמה – שהוגדלה מאוחר יותר ל-25,000 דולרים – כמו גם חמישה-עשר אחוזים מזיכוי הכתיבה והתמלוגים.
הוא הוציא סינגל סולו בשנת 2020 בשם "I Love My Problems".
ספונר כתב חלק גדול מהפסקול של הסרט משנת 2004. ב-2012 הוא ביים יחד עם אדם דוגאס את הסרט העצמאי "אבק".
ספונר הכריז על כוונתו לרוץ לבחירות לנשיאות ארצות הברית 2020, ב-4 ביולי ב-2019.
קייסי טולה (באלבנית: Kejsi Tola; נולדה ב-5 בפברואר 1992) היא זמרת ופזמונאית אלבנית.
בשנת 2008 זכתה במהדורה ה-47 של פסטיבלי אי קנגס, ונבחרה לייצג את באירוויזיון 2009, שנערך במוסקבה שברוסיה.
טולה החלה להופיע על הבמה בגיל שש.
מאוחר יותר הפכה לאדם היחיד שזכה פעמיים בתוכנית Young Voices of Shkodra.
היא נמנתה בין עשרת המועמדים הסופיים של Gjeniu i Vogël, והגיעה למקום הראשון בעונתה הרביעית של Ethet, הגרסה האלבנית של אמריקן איידול.
בשנת 2008 נחשף על ידי תאגיד השידור האלבני, Radio Televizioni Shqiptar (RTSH), כי טולה תשתתף במהדורה ה-47 של פסטיבלי אי קנגס, הקדם הלאומי של אלבניה לתחרות הזמר של האירוויזיון.
שירה היה "Më merr në ëndërr", והוא זכה במקום הראשון עם 126 נקודות.
היא דורגה בתחרות האירוויזיון במקום ה-17 עם 48 נקודות.
בשלהי 2009 שבה לפסטיבלי אי קנגס עם השיר "Ndonjëherë".
הפעם היא הגיעה למקום ה-15 עם 58 נקודות.
למען השתתפותה בתחרות הפסיקה את לימודיה לשירה קלאסית באוניברסיטה לאמנויות בטירנה.
ב-15 בנובמבר 2010 נחשף כי היא עתידה להשתתף בפעם השלישית באירוע הקדם עם השחר "Pranë".
היא התחרתה בחצי הגמר השני, שנערך ב-24 בדצמבר, וכשלה בניסיון להעפיל לגמר.
את השתתפותה הרביעית רשמה ב-2012 עם "S'jemi më atje", שסיים במקום הרביעי.
היא הייתה אמורה להשתתף גם בעונה של 2024 עם "Vallëzoj me dritien", אך הודיעה על פרישה כמה ימים לפני האירוע.
קאריסה זניה מילר היא כדורגלנית אמריקאית, המשחקת בעמדת השוערת בגות'האם מהליגה הבכירה בארצות הברית.
מילר גדלה באריזונה שבארצות הברית ושיחקה בקבוצת הנוער של סרנו, שם שיתפה פעולה עם ג'ולי ארץ.
מילר שיחקה עבור קבוצת הכדורגל של אוניברסיטת המדינה של פלורידה מ-2014 עד 2017. השוערת שותפה בכל משחקי הקבוצה בעונת 2014, בה סיימה פלורידה עם 24 ניצחונות, תיקו והפסד, וזכתה בגביע הקולג'ים בעונתו הראשונה.
נכון ל-2022, 19 השערים הנקיים עליהם שמרה בעונת 2014 השוו את שיא ה-NCAA בכל הזמנים יחד עם קייטלין רואלנד וקייסי מרפי.
מילר שיחקה עבור קבוצות ב-USL והפרמייר ליג האמריקאית, כמו טורונטו ליידי לינקס ב-2014, קולורדו ראש ב-2015, סיאטל סאונדרס ב-2016 ובקבוצת המילואים של שיקגו רד סטארס ב-2017.
מילר סירבה להירשם לעונת לדראפט ה-NWSL ב-2018 ברצון לפתוח בקריירה מקצוענית באירופה.
בינואר 2018, חתמה מילר על חוזה בן 18 חודשים בקבוצת הנשים של פ.ס.וו.
לאחר סיום החוזה בפ.ס.וו., חתמה מילר באפולון לימסול מהליגה הקפריסאית, היכן שרצתה להתחרות בעונת 2019-20 של ליגת האלופות.
ב-23 ביוני 2020, שיקגו רד סטארס החתימה את מילר לקראת טורניר גביע צ'אלנג' ב-2020, בו ערכה השוערת את הופעת הבכורה שלה ב-NWSL ב-1 ביולי.
לאחר ששיקגו הפסידה בגמר הטורניר, מילר הושאלה חזרה לאפולון לימסול עד תחילת העונה הבאה ב-NWSL.
רד סטארס רשמה את מילר כשוערת השלישית של הקבוצה לעונת 2021, אך פציעתה של השוערת השנייה אמילי בויד בעודה מושאלת ושל השוערת הפותחת אלייזה נאהר במשחקים האולימפיים הובילו להפיכתה של מילר לשוערת הפותחת עד לסוף העונה.
שיקגו העפילה לפלייאוף, ומילר שמרה על שני שערים נקיים מול גות'האם ופורטלנד ת'ורנס לפני שהפסידה לוושינגטון ספיריט 2:1 אחרי הארכה.
בפברואר 2022, שיקגו העבירה את מילר בטרייד לקנזס סיטי קורנט תמורת 75,000$ בכספי הקצאה של ה-NWSL.
מילר שימשה כגיבוי לאדריאנה פראנץ' בעונת 2022, וסיימה את העונה עם שתי הופעות בהן שמרה על רשת נקייה אחת.
בעונת 2023, פראנץ' סופסלה על-ידי המאמנת הזמנית קרוליין סיובלום כשמילר משמשת כשוערת הראשונה.
את הופעת הבכורה שלה בקבוצה ערכה ב-15 במרץ 2024, בהפסד 1:0 לסן דייגו וייבס בגביע צ'אלנג'.
ב-20 באפריל סיפקה השוערת הצלות מרשימות בהפסד 2:0 לוושינגטון ספיריט.
מילר הייתה חלק מסגל נבחרת ארה"ב U17 שזכתה בגביע הזהב של CONCACAF לנערות ב-2012, וזומנה לסגל הנבחרת למונדיאל לנערות באותה שנה.
מילר משמשת כמאמנת כדורגל ב-Blayze, ארגון שמטרתו לעזור לילדים להגשים את מטרותיהם.
קַיֶּצֶת מְסֻלְסֶלֶת (מן המילה קַיִץ; שם מדעי: Conyza bonariensis) הוא צמח ממשפחת המורכבים, שמוצאו ככל הנראה באמריקה הדרומית או אמריקה המרכזית.
היום נפוץ כעשב שוטה בכל הארצות הטרופיות והסוב-טרופיות.
בארץ נראה לראשונה בסוף המאה ה-19 באזור יפו, ומאז התפשט לכל אזורי הארץ.
שמו בערבית شيخ الربيع (שיח' א-רביע).
הצמח גדל בארץ בעיקר בבתי גידול מופרעים ובמקומות קשים שבהם כמעט אין צומחים צמחים אחרים, כגון סִדקי חומות ומדרכות.
ניכר בגוון הכחול-ירוק של עליו וגבעוליו.
פורח בין אפריל לנובמבר, בקרקפות מרובות פרחים, שבהם עשרה פרחים מרכזיים דו-מיניים בעלי כותרת צהובה , והשאר לבנים נקביים.
הצמח יכול לייצר עשרות אלפי זֵרעונים שעירים המופצים ברוח בדומה לזרעוני הסביון.
כמות הזרעים הגדולה של הצמח, והסתפקותו במועט, הן שמאפשרות את תפוצתו בבתי הגידול המופרעים.
הקייצת המסולסלת נחשבת למטרד של ממש לחקלאות.
תפוצתם הרבה של הזרעים, נביטתם הקלה והתבססותם המהירה, יחד עם עמידותה הרבה בפני חומרי הדברה, הופכות אותה לצמח באשה מזיק ביותר.
קייקיליה אטיקה , אצילה רומאית.
אביה טיטוס פומפוניוס אטיקוס היה חבר בולט במעמד הפרשים ואמה קייקיליה פילה הייתה צאצאית של מרקוס ליקיניוס קראסוס.
אטיקה קיבלה חינוך מצוין על ידי אביה ששכר לה מורים שהחלו ללמדה מגיל חמש או שש, היא גם הייתה חביבתו של חברו הקרוב של אביה מרקוס טוליוס קיקרו שמזכיר אותה בחיבה רבה מספר פעמים במכתביו לאטיקוס.
אטיקה נישאה בשנת 37 לפנה"ס למרקוס ויפסניוס אגריפס שהיה מצביאו הראשי של אוקטביוס, הנישואים אורגנו על ידי מרקוס אנטוניוס.
בתם ויפסניה אגריפינה נישאה לבנו החורג של אוקטביוס טיבריוס וייתכן שעוד בת שלהם נישאה למצביא הרומאי פובליוס קווינקטיליוס וארוס.
קייפסייז היא קטגוריית גודל של אוניות משא אשר בסיווג המקורי היו גדולות מכדי לעבור בתעלת סואץ או בתעלת פנמה (דהיינו, גדולות יותר מקטגוריית פנמקס וסואצמקס).
לכן, כדי לעבור בין האוקיינוסים הקיפו אוניות אלה את כף התקווה הטובה, או את כף הורן.
מאז תחילת המאה ה-21 חלק גדול מהאוניות בקטגוריית קייפסייז יכולות לעבור בתעלת סואץ כל עוד הן עומדות בשוקע המרבי (18.91 מטר נכון לשנת 2008).
אוניות קייפסייז הן בדרך כלל במעמס העולה על 150,000 טון והן בדרך כלל מכליות נפט או אוניות צובר המובילות עפרת ברזל, פחם וחומרי גלם אחרים בתפזורת.
המונח "קייפסייז" (מילולית: "גודל כף") מתייחס בדרך כלל לאוניות צובר יותר מאשר למכליות.
אוניית קייפסייז אופיינית היא במעמס של 175,000 טון, אף שקיימות גם אוניות גדולות בהרבה, עד 400,000 טון מעמס.
ממדיהן העצומים והשוקע הרב של גופן מגביל את נתיבי המים והנמלים בהם הן יכולות לבקר.
קייקו היה לווייתן קטלן שכיכב בטרילוגיית הסרטים "לשחרר את ווילי", כנראה המפורסם ביותר שבלווייתנאים הקטלנים.
קייקו נלכד ליד חופי איסלנד בשנת 1979, שקל 6 טונות ואורכו הגיע ל-7.3 מטרים.
הסרטים התמקדו בשחרור של קטלן שהיה בשבי ולאחר שחרורו בהצלתו מציד לווייתנים בלתי חוקי.
קייקו היה בשבי ליד איסלנד עד 1979 ונמכר לאקווריום איסלנדי בהפנרפיירדיר.
שלוש שנים לאחר מכן הוא נמכר למרינלנד, פארק שעשועים של בעלי חיים באונטריו שבקנדה, שם הוא הופיע לראשונה מול ציבור ופיתח חבלות בעור שהעידו על בריאותו הלקויה.
משם הוא נמכר לריינו אוונטורה, פארק שעשועים במקסיקו סיטי, בשנת 1985. הוא כיכב בסרט "לשחרר את וילי" בשנת 1993.
הפרסום שקיבל בזכות תפקידו בסרט הוביל למאמץ מצד חברת האחים וורנר, שהפיקה את הסרט למצוא לו בית טוב יותר.
תרומותיהם של הסטודיו ושל איש העסקים קרייג מקאו הובילו להקמתה של הקרן לכבודו, "Free Willy Keiko Foundation" בפברואר 1995. עם תרומות שצברה הקרן ובעזרתם של מיליוני ילדים, האקווריום של אורגון בעיר ניופורט הוציא 7 מיליון דולר לבניית מתקנים להבראתו ובתקווה להחזירו לטבע.
חברת השילוח UPS סיפקה תחבורה יבשתית סמוך לנמל התעופה של אורגון במכל המתמחה למטרה הזו.
משקלו של קייקו היה כ-3500 קילוגרמים כשהוא הועבר באוויר באמצעות מטוס המטען C-17 גלובמאסטר של חיל האוויר של ארצות הברית לביתו החדש ב-7 בינואר 1996. במהלך שנותיו באורגון הוא עלה ביותר מטון ממשקלו.
התוכנית להחזירו לטבע הייתה לנושא שעורר מחלוקות רבות.
היו כאלו שחשבו ששנותיו בשבי יגרמו להחזרתו לטבע לבלתי אפשרית ויש שסברו שהניסיונות להחזירו לטבע היו מוטעים.
הפוליטיקאי הנורווגי שטיינאר בסטזן כיכב בחדשות הבינלאומיות כשהציע שקייקו צריך להיהרג, ושבשרו ישלח לאפריקה בתור סיוע זר.
אף על פי כן, הפעולות לקידום שחרור קייקו אל הטבע החלו ב-9 בספטמבר 1998, כשהוא הוטס למפרץ קלטסביק בווסטמאנאאיאר שבאיסלנד.
עם הנחיתה, מטוס התובלה C-17 גלובמאסטר סבל מנחיתה כושלת, שנזקה נאמד על כמיליון דולר.
עם זאת, לקייקו לא נגרם נזק.
השגחתו היום-יומית הפכה לאחריותה של חברת "Ocean Futures Society".
קייקו עבר אימונים שנועדו להכינו לשחרורו הסופי אל הטבע, כולל שחייה במשגיח בים הפתוח.
במהלך אחת משחיותיו המושגחות, מאמניו של קייקו איבדו את עקבותיו בחופי איסלנד, ב-11 ביולי 2002 ונמנעו מלאתרו באמצעות מכשיר המעקב הצמוד לסנפיר הגבי שלו.
קייקו אותר לבסוף במרחק של כ-1,400 קילומטרים מחופי נורווגיה.
בספטמבר הוא עקב אחר סירת דיג בהלסה, שם יכלו מעריציו לרכוב על גבו.
ביולוגיים ימיים מקומיים נוכחו לגלות אותו רעב לאחר שאיבד ממשקלו, במהלך שהותו בצפון האוקיינוס האטלנטי.
מספר ימים לאחר מכן, מטפליו הגיעו למקום ובמהרה משכו אותו אל חופי טקנס ביי, במטרה להרפות את מגעו עם בני אדם.
הם קיוו שלהקה חולפת של לווייתנים מסוגו "תאמץ" אותו ותוביל אותו חזרה אל הים הפתוח, אך היא מעולם לא הגיעה, מה שאילץ את מטפליו להמשיך לטפלו ולהאכילו.
קייקו מת ב-12 בדצמבר 2003, בגיל 27, ככל הנראה מדלקת ריאות.
בעקבות פניותיהם של מעריצי הקטלנים, ומעריצי "לשחרר את ווילי", אקווריום החוף אורגון קיים טקס אזכרה לזכרו ב-20 בפברואר 2004, שבו נכחו כ-700 איש.
קייקו בסכנה - 1990, בתפקיד עצמו
לשחרר את ווילי 2: המסע הביתה - 1995
לשחרר את ווילי 3: מבצע ההצלה - 1997
פוּנֵיי הבן הוא רב קונסרבטיבי אפרו-אמריקאי, מנהיגה הרוחני של "הקהילה האתיופית-עברית בית-שלום בני-זקן" (Beth Shalom B'nai Zaken Ethiopian Hebrew Congregation) בשיקגו, עמית מחקר בכיר במכון לחקר היהדות והחברה בסן פרנסיסקו, החבר האפרו-אמריקאי הראשון והיחיד במועצת הרבנים של שיקגו וחבר הקונגרס היהודי האמריקאי במערב התיכון.
פוניי הוא בן-דודתה של מישל אובמה (אמו היא אחות-סבהּ).
פוניי נולד בדרום קרוליינה וגדל בדרום שיקגו.
כמו רוב בני קהילתו פוניי הוא, כלשונו, "יהודי מבחירה".
הוא התגייר ב-1972 לאחר שגדל כנוצרי מתודיסטי, בקהילה ששימרה מנהגים ותרבות אפריקאיים.
התקרבותו ליהדות החלה כאשר למד באוניברסיטה וחש, בין היתר על בסיס תעמולת הפנתרים השחורים שהנצרות אינה דת טבעית לאפריקאים, אלא דת שנכפתה עליהם על ידי האדם הלבן.
בחיפושיו אחר דת מתאימה יותר הכיר את הרב רוברט דווין מקבוצת בני ישראל העבריים השחורים, שהטיף כי אפרו-אמריקאים הם צאצאי העבריים המקראיים.
דווין, שלא היה מוסמך לרבנות, גייר את פוניי.
בהמשך למד פוניי את יסודות היהדות באופן מסודר והחליט לאמץ צו הלכתי מחמיר יחסית.
ב-1985 החליט לעבור גיור רשמי, שהתקבל על ידי בית הדין של היהדות הקונסרבטיבית בארצות הברית.
לאחר מכן הוסמך לרבנות על ידי בית דין זה.
ב-1997 התקבל למועצת הרבנים של שיקגו.
פוניי מלמד עברית ויהדות בשיקגו והוא חבר הוועדה האורבנית של יהודי שיקגו, הנלחמת בעוני, גזענות ואנטישמיות.
כמו כן מארגן פוניי מפגשים בין מוסלמים ויהודים אפרו-אמריקאים לקידום הבנה הדדית.
פוניי פעיל בארגוני סיוע לקהילות ביתא ישראל ויהודי האיגבו וכן בוועד לשחרור יונתן פולארד.
במסגרת פעילויותו בקהילה פעל לא אחת יחד עם מישל אובמה.
קיירי אנדרו אירווינג הוא כדורסלן אמריקאי, יליד אוסטרליה, המשחק בעמדות הגארד בקבוצת דאלאס מאבריקס מליגת ה-NBA, וכן בנבחרת ארצות הברית.
ידוע ביכולת הכדרור שלו ובשליטתו בכדור.
אירווינג נולד במלבורן שבאוסטרליה בעת שאביו, דרדריק אירווינג, שהיה כדורסלן אף הוא, ומדורג שני בכל הזמנים ברשימת קלעי קבוצתה של אוניברסיטת בוסטון, שיחק בליגה המקומית.
אימו אליזבת, שהייתה חצי אינדיאנית וגדלה בדקוטה בשבט סו, נפטרה כשהיה בן ארבע.
אירווינג שיחק במשך שנתיים בתיכון במונטקלייר שבניו ג'רזי ורשם מרשימים של 26.5 נקודות, 10.6 , 4.8 אסיסטים ו-3.6 חטיפות כדור למשחק, בטרם עבר לשחק בבית ספר אחר.
לאחר סיום לימודיו התיכוניים החל אירווינג לשחק במדי אוניברסיטת דיוק תחת המאמן מייק ששבסקי.
מעט לאחר תחילת לימודיו, זומן אירווינג לנבחרת ארצות הברית הצעירה עימה זכה באליפות פיב"א אמריקה עד גיל 18. בעונת ה"" שלו שיחק אירווינג 11 משחקים בלבד בהם רשם 17.5 נקודות ו-4.3 אסיסטים בממוצע, אך החמיץ את יתר 26 המשחקים בשל פציעה בבוהן.
לאחר שנה אחת בלבד באוניברסיטה, העמיד עצמו אירווינג לבחירה בדראפט ה-NBA, ונבחר כבר בבחירה הראשונה בדראפט על ידי קליבלנד קאבלירס.
עם פתיחת עונת הרוקי שלו, בעונת המקוצרת בשל שביתת השחקנים, קיבל אירווינג ממאמנו ביירון סקוט הזדמנות לפתוח בחמישייה ונבחר לתואר הרוקי המצטיין במזרח בחודשים ינואר ופברואר, לאחר שהוביל את קלעי קבוצתו לצידו של אנטואן ג'יימיסון.
אירווינג נבחר גם להשתתף במשחק האולסטאר לשחקני השנה הראשונה והשנייה, בו נבחר לשחקן המצטיין לאחר שקלע שמונה שלשות ללא החטאה.
את עונת הבכורה שלו בקליבלנד סיים אירווינג כקלע המוביל של קבוצתו עם 18.5 נקודות למשחק וכמוסר האסיסטים המצטיין שלה עם 5.4 למשחק, ובסיום העונה נבחר לתואר רוקי השנה ב-NBA.
בעונת , עונתו השנייה בליגה, המשיך אירווינג להיות השחקן המוביל בקליבלנד.
הוא החמיץ כשלושה שבועות בשלב מוקדם של העונה בעקבות פציעה באצבע המורה, אך כבר במשחקו השני לאחר החזרה מהפציעה רשם שיא קריירה כשקלע 41 נקודות מול ניו יורק ניקס, והיה לשחקן הצעיר ביותר שקולע 40 נקודות במדיסון סקוור גארדן.
הוא נבחר במהלך העונה בפעם הראשונה להשתתף במשחק האולסטאר של ה-NBA, ואף לקח חלק בתחרות השלשות במסגרת סוף-שבוע האולסטאר ב-NBA, אותה ניצח כשגבר על מאט בונר בשלב האחרון.
הוא סיים את העונה כקלעי המצטיין של קבוצתו עם 22.5 נקודות למשחק, אך לא הצליח להעפיל עם קליבלנד אל משחקי הפלייאוף.
בעונת המשיך אירווינג להיות השחקן המרכזי של קבוצתו.
הוא נבחר למשחק האולסטאר פעם נוספת ואף נבחר לשחקן המצטיין של המשחק כשקלע 31 נקודות וחילק 14 אסיסטים.
הוא שבר במהלך העונה שיא קריירה אישי כשקלע 44 נקודות מול שארלוט בובקאטס, ורשם את הטריפל דאבל הראשון בקריירה מול יוטה ג'אז.
לקראת עונת פוטר מאמן הקבוצה, מייק בראון ותחתיו מונה דייוויד בלאט.
לקבוצה שב גם לברון ג'יימס, והצטרף קווין לאב.
במהלך העונה קבע אירווינג שיא קריירה כשקלע 55 נקודות מול פורטלנד טרייל בלייזרס, בהן שיא מועדון של 11 שלשות.
בהמשך העונה שיפר את שיאו זה, כשקלע 57 נקודות, בהן שבע שלשות ללא החטאה, כולל שלשת שוויון בשנייה האחרונה של הזמן החוקי, בניצחון על סן אנטוניו ספרס בהארכה.
בעונת 2016 אירווינג ולברון ג'יימס הביאו לקליבלנד אליפות ראשונה בכדורסל (וראשונה מאז 1964 בכל ענף ספורט).
ב-30 באוגוסט 2017 הועבר אירווינג לבוסטון סלטיקס במסגרת טרייד שבו הועברו לקליבלנד אייזיאה תומאס, ג'יי קראודר, אנטה ז'יז'יץ' ובחירות דראפט ב-2018 ו-2020. לקראת סיום עונתו הראשונה בבוסטון, במרץ 2018, נפצע בברכו השמאלית ונאלץ להחמיץ את המשך העונה.
על אף היעדרותו של אירווינג העפילו הסלטיקס בפלייאוף עד לגמר המזרח, בו הפסידו לקאבלירס.
ב-7 ביולי 2019 חתם על חוזה בברוקלין נטס ב-20 בפברואר פרסמה ברוקלין כי אירווינג עבר ניתוח בכתפו, ועל כן ייאלץ להחמיץ את כל המשך עונת .
ב-20 משחקיו בקבוצה עד אז קלע שיא קריירה של 27.4 נקודות בממוצע למשחק.
ביוני 2020 התנגד קיירי לחזרתה של הליגה, אשר הופסקה פעילותה למספר חודשים עקב מגפת הקורונה, ושמו עלה בכותרות כאיש המורד כנגד הליגה.
סיבה נוספת להתנגדותו הייתה מחאות השחורים בארצות הברית, שצברו תאוצה בחודשי הקורונה עקב רצח ג'ורג' פלויד.
ב-24 בספטמבר 2021 יצא אירווינג, שידוע בהכרזותיו הפומביות ובעיסוקו בתיאוריות קונספירציה, בהצהרה - בניגוד להחלטות ה-NBA והנהלת קבוצתו - שאיננו מתכונן להתחסן נגד קורונה ולכן לא יוכל להופיע במשחקי הבית של קבוצתו.
ב-15 במרץ 2022 קבע אירווינג שיא קריירה בנקודות, 60, כולל 41 במחצית הראשונה, בניצחון 150–108 על אורלנדו מג'יק.
אירווינג זומן לראשונה לנבחרת ארצות הברית על ידי מייק ששבסקי, מאמן הנבחרת, לקראת טורניר גביע העולם בספרד.
בטורניר גילה אירווינג יכולת גבוהה והיה חלק מרכזי בנבחרתו.
הוא תרם 12.1 נקודות, כולל שיא של 26 נקודות בהן שש שלשות ללא החטאה מול נבחרת סרביה במשחק הגמר.
הוא סייע לנבחרתו לזכות במדליית הזהב ואף נבחר לשחקן המצטיין של הטורניר.
אירווינג סייע לנבחרת לזכות במדליית זהב באולימפיאדת ריו דה ז'ניירו, והיה לשחקן הרביעי שזוכה במדליית זהב ואליפות NBA באותה שנה, אחרי לברון ג'יימס, מייקל ג'ורדן וסקוטי פיפן.
ב-2015 נולדה לאיריווינג וחברתו לשעבר בת בשם אזורי אליזבת, שמה השני ניתן לה על שם אמו המנוחה של אירווינג.
לקראת עונת 17–2016 סיפר שהוא נוטה לכיוון תזונה צמחונית, הוא אף בחר לקדם טבעונות בפרסומת האחרונה שלו לחברת הנעליים נייק.
בשנת 2017, אימץ אורח חיים טבעוני, ובשנת 2019 הוא פרזנטור של חברת ביונד מיט המייצרת תחליפי בשר מבוססי צמחים.
באפריל 2021 הודיע אירווינג שהתאסלם וסיפר שהתחיל לצום את צום הרמדאן.
אירווינג חתום על חוזה חסות עם חברת נייקי.
בדצמבר 2014 השיקה החברה את הנעל "קיירי1" הנושאת את שמו.
בכך הפך השחקן לשחקן ה-20 בליגה המקבל נעל על שמו, והראשון מאז קווין דוראנט בשנת 2007. במהלך שלושת החודשים הראשונים הסתכמו ההכנסות ממכירות הנעליים בכ-7 מיליון דולר.
אירווינג השתתף בסדרת סרטוני פרסומת למשקה פפסי מקס.
בפרסומות גילם את דמותו של "הדוד דרו" (Uncle Drew) – אירווינג אופר והולבש כקשיש מבוגר.
בפרסומות הוא נראה מגיע למגרשי כדורסל שכונתיים ומצטרף למשחק.
בתחילה הוא נראה כאדם שאינו יודע לשחק, אך אחרי כמה מהלכים הוא מתחיל להראות ביצועים של שליטה בכדור ויכולות קליעה שמשאירים את השחקנים הצעירים המומים.
הסרטון הראשון צולם בניו ג'רזי והועלה לרשת במאי 2012, מאז זכה למעלה מ-41 מיליון צפיות.
בסרטון השני, שצולם בשיקגו, הצטרף אל אירווינג גם קווין לאב, שהופיע מחופש גם הוא לקשיש.
בנוסף, הופיע בסרטון ביל ראסל בתפקיד עצמו.
באוקטובר 2013 פורסם הסרטון השלישי בסדרה בו השתתפו גם נייט רובינסון ומיה מור מליגת ה-WNBA.
הסרטון האחרון בסדרה פורסם בנובמבר 2015 והשתתפו בו גם ריי אלן ובארון דייוויס.
בשנת 2018 יצא סרט קולנועי על דמותו של הדוד דרו בשם "הדוד דרו", שביים צ'ארלס סטון השלישי, שם כיכב אירווינג לצד כדורסלנים מוכרים אחרים, וביניהם שאקיל אוניל, כריס ובר, רג'י מילר, נייט רובינסון, ליסה לסלי וארון גורדון.
אירווינג הצהיר על אמונתו במספר תאוריות קשר; בין היתר, אמר שהוא מאמין שג'ון פ.
קנדי נרצח משום שרצה לפעול נגד קרטל בנקים, שה-CIA ניסה להתנקש בבוב מארלי, ושהארץ שטוחה.
במהלך מגפת הקורונה סירב להתחסן, ושיתף פוסטים באינסטגרם שטענו ש"אגודות סודיות מחלקות חיסונים במסגרת מזימה לחבר אנשים שחורים למחשב-על כחלק מתוכניתו של השטן."
אירווינג הביע תמיכה בתנועת העבריים השחורים.
באוקטובר 2022 פרסם בטוויטר ובאינסטגרם קישור לסרט הדוקומנטרי "Hebrews to Negroes: Wake Up Black America" שמקדם את התנועה וכולל הכחשת השואה ומסרים אנטישמיים נוספים.
לאחר מכן מחק את הפוסטים וכתב כי "לא התכוונתי להביע חוסר כבוד כלפי אמונותיו הדתיות של איש.
התווית 'אנטישמי' שמנסים להצמיד לי אינה מוצדקת".
יחד עם הליגה נגד השמצה וקבוצת ברוקלין נטס הודיע אירווינג שיתרום 50,000 דולר לארגונים למאבק בשנאה.
עם זאת, בשל סירובו של אירווינג להתנצל או להכחיש את תוכן הסרט, הודיעה הקבוצה על השעייתו למשך חמישה משחקים.
אירווינג ידוע בדעותיו הפרו-פלסטיניות והביע תמיכה פומבית במאבק הפלסטיני נגד מדינת ישראל.
במהלך מבצע שומר החומות פרסם ברשתות החברתיות אמירות כמו "צבא ישראל יורה בפלסטינים במסגד אל-אקצה", "סולידריות לעזה" ו"חזקו את לוחמי החופש הפלסטינים".
ב-2024 הצטלם עם צמיד שעליו הכיתוב "תשוחרר פלסטין" וענד תליון בצורת מדינת ישראל בצבעי דגל פלסטין.
אירווינג היה מעורב בפילנתרופיה למטרות מגוונות; הוא קנה בית למשפחתו של ג'ורג' פלויד, שילם על לימודיהם של סטודנטים באוניברסיטת לינקולן , תרם למעלה מ-300,000 דולר לאספקת מזון לנזקקים ומימן בניית מתקן מים סולארי בפקיסטן.
קֵיְקוֹגי (稽古着 או 稽古衣; מיפנית: בגד אימון), או פשוט גי, הוא חליפת לבוש אמנויות לחימה מסורתי המשמש את אמנויות הלחימה היפניות ואלו שהושפעו מהן.
הגי מורכב משני חלקים, ג'קט עליון ארוך שרוול הנרכס סביב המותניים בחגורה חסרת אבזם אשר לרוב מסמלת בצבעה את דרגת המתאמן אשר נקרא אוּוַא גי, ומכנס ארוך דומה הנקרא שיטאבַקי.
ג'יגורו קאנו, מייסד הג'ודו, החל לפתח לבוש אימונים בסוף המאה ה-19. בשנת 1920 הקייקוגי שאנו מכירים כיום התחיל להילבש לאימונים ולתחרויות על ידי קבוצתו של ג'יגורו.
כיום ישנם שני סוגי גי מובחנים: הגי המשמש מתאמני גראפלינג, בעיקר ג'ודו, ג'ו ג'יטסו, ג'ו ג'יטסו ברזילאי וסמבו, והגי המשמש לוחמי קראטה.
ההבדל המרכזי ביניהם שהסוג הראשון עשוי בד עבה יותר, עמיד יותר ונמתח פחות, מכיוון שמתאמני גראפלינג אוחזים בגי ומושכים בו עבור הטלות וחניקות.
כיום הגי מסמל אמנויות לחימה רבות ושונות, בינן גם אמנויות לחימה שלא מחזיקות כל קשר היסטורי ליפן, לדוגמה סמבו.
לגי בו משתמשים בתחרויות ספורטיביות בג'וג'יטסו וצאצאיו (ג'ודו וג'וג'יטסו ברזילאי) קיימים שלושה צבעים חוקיים: לבן, שחור וכחול.
קיימים גם צבעים שונים כגון אדום וורוד, אבל אילו אינם חוקיים בתחרויות רשמיות.
בקרטה נלבש רק גי לבן, ובסמבו נלבשים גי עם מכנס קצר בצבעים אדום או כחול, צבע אחד לכל יריב.
קיירנס היא עיר בחלקה הצפוני של קווינסלנד שבאוסטרליה.
העיר נוסדה בשנת 1876 ונקראה על שמו של ויליאם וולינגטון קיירנס, מושל קווינסלנד.
היא הוקמה כדי לשמש תחנה בדרכם של כורי זהב שעשו את דרכם לנהר ההודג'קינסון, אך מאוחר יותר חלה ירידה באוכלוסיית העיר לאחר שנמצא נתיב נוח יותר למכרות הזהב.
בהמשך נסללה אליה מסילת רכבת והיא הפכה לנמל ליצוא קנה סוכר, זהב, מחצבים שונים נוספים ותוצרת חקלאית מהאזור.
קריינס ממוקמת כ-1,700 ק"מ מבריסביין ו-2,700 ק"מ מסידני.
היא מהווה יעד לתיירות חוץ בזכות האקלים הטרופי שלה ובנוסף משמשת נקודת מוצא לנוסעים לשונית המחסום הגדולה ולצפון קווינסלנד.
קודם להתיישבות האירופאית היה האזור מיושב על ידי שבטים אבוריג'ינים.
ב-1770, ג'יימס קוק מיפה לראשונה את האזור וקרא לו מפרץ טריניטי (Trinity Bay).
משלחות סקר שהגיעו למקום 100 שנים לאחר מכן ציינו את המקום כמתאים להקמת נמל.
במלחמת העולם השנייה שימשה קיירנס כבסיס לפעולות של כוחות ההגנה של אוסטרליה לפעולות באוקיינוס השקט.
קייקיליוס היה נואם והיסטוריון סיציליאני יהודי, שפעל בתקופת אוגוסטוס קיסר.
עיקר המידע עליו מגיע מה"סודא", לקסיקון ביזנטי מהמאה העשירית.
בסודא נכתב שהיה "יהודי חכם בעניינים יווניים".
כמו כן מצוין שהיה בן למשפחה פשוטה מהעיר "קאלאקטה" (Calacte) או "קאלאטיס" (Callatis) בסיציליה.
שמו המקורי היה ארכגאתוס (Ἀρχάγαθος), אולם הוא נטל לעצמו את שמו של פטרונו הרומאי שנקרא קייקיליוס.
הסודא מונה את רשימת ספריו שלא שרדו עד ימינו, ביניהם:
"על אופים וסגנונם של עשרת הנואמים" חיבור העוסק בעשרת הנואמים האטיים שהיווה מקור לחיבור מאוחר יותר הידוע כפסאודו-פלוטרכוס.
"נגד הפריגים" חיבור בשני ספרים
קיירנוז'יה (בפולנית: Kiernozia) הוא כפר במחוז לוביץ' שבפרובינציית לודז' בפולין, כ-20 ק"מ צפונית ללוביץ', בו התקיימה עד השואה קהילה יהודית.
היישוב נזכר לראשונה בשנת 1219, ובמשך השנים היה בבעלות משפחות אצולה פולניות.
בשל מיקומו על הדרך שבין לוביץ' ופלוצק הפך היישוב למרכז מסחר ומלאכה לסביבתו, ונקבעו בו ימי שוק.
בשנת 1567 הוענקו ליישוב זכויות עיר, שניטלו ממנו בהמשך.
יהודים ישבו בכפר מהמאה ה-19. בין מלחמות העולם נמנו ביישוב כ-300 יהודים, קרוב למחצית מתושביו, ופעל בו קן של תנועת בית"ר.
עם פרוץ מלחמת העולם השנייה הופצץ הכפר בידי הגרמנים, וכ-20 מיהודיו נפגעו.
בימים אלו נמלטו מהכפר יהודים רבים מזרחה.
עם כניסת הגרמנים ליישוב ב-18 בספטמבר 1939, גירשו אלו את כל תושביו לז'יכלין, שם הופרדו היהודים, הוחזקו תחת כיפת השמיים, והועסקו בעבודות כפייה.
כאשר הורשו היהודים לשוב לקיירנוז'יה, מצאו כי בתיהם נבזזו.
במרץ 1940 רוכזו יהודי היישוב בגטו צפוף ומגודר שהוקם בו, ממנו נלקחו הגברים מגיל 15 לעבודות כפייה יום-יומיות.
ב-1 ביולי 1940 הובאו לגטו שבכפר 240 יהודים נוספים מהסביבה, ובדצמבר 1940 נמנו בו כ-650 יהודים.
במרץ 1941 גורשו כל יושבי הגטו שביישוב לגטו ורשה, וגורלם שם היה כגורל יתר יושבי המקום.
קִיירוֹ היא עיר בקצה הדרומי של מדינת אילינוי, ארצות הברית.
העיר משמשת כבירת מחוז אלכסנדר, המחוז הדרומי ביותר באילינוי.
העיר נמצאת במפגש הנהרות אוהיו ומיסיסיפי.
קיירו היא העיר הנמוכה ביותר באילינוי והיחידה המוקפת סוללות.
על פי מפקד האוכלוסין של שנת 2020, אוכלוסיית העיר עמדה על 1,733 נפש, ירידה משמעותית משנת 1920, שנת שיא האוכלוסייה בעיר – 15,203 נפש.
העיר כולה פונתה בהצפות המיסיסיפי בשנת 2011, לאחר שמפלס הנהר עלה עוד יותר מאשר בשיטפון בנהר אוהיו ב-1937. במהלך ההצפות, חיל ההנדסה של צבא ארצות הברית פוצץ פרצה בסכר במורד הנהר, כדי לגרום למים לזרום הלאה ולהפסיק את ההצפה.
שטר הזכויות הראשון לשטח של קיירו הונפק בשנת 1818, לפני שהיישוב הוקם, ולפני שהיו רוכשים פוטנציאליים.
המאמץ השני, והמוצלח, לבניית עיר במקום נעשה ב-1836, ונבנו סוללות שהקיפו את כל העיר.
צ'ארלס דיקנס ביקר בעיר בשנת 1842, ולא התרשם ממנה.
העיר שימשה כאב טיפוס לעיר עדן ברומן שלו, "מרטין צ'זלוויט".
בשנת 1846, קבוצת משקיעים, שרצתה להפוך את העיר לתחנה הסופית של הרכבת המרכזית של אילינוי, רכשה כ-40.5 קמ"ר של קרקע בעיר.
בניית התחנה הסתיימה בשנת 1855. קיירו הוכרזה כעיר בשנת 1857, והעיר התפתחה בזכות היותה מרכז מסחר עם שיקגו.
קיירו הייתה בסיס חשוב לגנרל יוליסס גרנט ולאדמירל אנדרו האל פוט, במסעות למערב, במהלך מלחמת האזרחים האמריקנית.
נוכחותו של גרנט בעיר גרמה לכך שרוב המסחר שהתרחש בעיר, עבר לשיקגו.
לאחר המלחמה, קיירו לא הצליחה לשקם את המסחר בה.
חקלאות, מנסרות, ועץ הפכו להיות ענפי הכלכלה המרכזיים בעיר.
במהלך מלחמת האזרחים, קיירו הייתה בסיס אספקה אסטרטגי ומרכז חשוב לאימונים של צבא האיחוד.
החשיבות האסטרטגית של המיקום הגאוגרפי של קיירו גרמה לשגשוג במהלך מלחמת האזרחים.
מספר בנקים נפתחו בעיר בשנות המלחמה, ותמיכה בתחום הבנקאות ובתחום התחבורה (נמל ספינות קיטור) נמשכה גם לאחר המלחמה.
עוד לפני המלחמה, קיירו הייתה נמל ספינות קיטור חשוב, וכל כך הרבה ספינות עברו בה עד שהיא הוכרזה כנמל משלוחים בידי הקונגרס בשנת 1854.
בשנת 1869, החלה בנייה של בניין שישמש כבית מכס, סניף דואר, ובית משפט, שתוכנן על ידי אלפרד ב.
מולט, שהיה האדריכל המפקח בתקופת השיקום.
הבנייה הסתיימה בשנת 1872. בית המשפט של המחוז הדרומי של אילינוי נמצא במקום עד שנת 1905. בין 1905 ל-1942, שכן במקום בית המשפט של המחוז המזרחי של אילינוי.
בקיירו שכן גם בית המשפט לערעורים של המחוז המזרחי של אילינוי בין השנים 1905–1912. בשיא שגשוגה של העיר, סניף הדואר היה השלישי העמוס ביותר בארצות הברית.
רק אחד מתוך שבעה בניינים ויקטוריאניים שמולט תכנן, נותר עומד על כנו, והוא הוסב למוזיאון.
לאחר המלחמה, העיר הפכה למרכז רכבות משלוח אזורי, מה שהוסיף לשגשוגה ולכלכלתה.
בשנת 1900 כמה קווי רכבת נוספים עברו בקיירו.
בנוסף לרכבות וספינות משלוחים, ענף מרכזי בקיירו היה ייצור והפעלת מעבורות.
בתחילת המאה ה-20, המעבורות העבירו כלי רכב מעבר לנהרות אוהיו ומיסיסיפי, משום שלא היו באזור גשרים המתאימים לרכבים.
תעשיית המעבורות יצרה מקומות עבודה רבים בעיר, בתחומים שונים.
במאה ה-19 ובתחילת המאה ה-20, סוחרים וימאים עשירים בנו אחוזות גדולות בעיר.
ברחוב בית המכס, נבנתה הספרייה של קיירו בשנת 1883 ובסגנון המלכה אן, עם גימור של ויטראז'ים ותבליטי עץ.
הספרייה נחנכה ב-19 ביולי 1884. מבנים שונים בעיר, נמצאים ברשימה הלאומית למקומות היסטוריים.
להגנה מפני הצפות שנגרמות בשל גובהה המוך בין שני נהרות גדולים, קיירו מוקפת לגמרי בסוללות וסכרים.
בעבר, הוצעו מספר תוכניות בהן ימלאו את כל העיר בקרקע כך שתגיע לגובה קצה הסוללות, אך הן לא מומשו בשל עלותן הרבה.
בשנת 1914, נבנה שער לסכר הגדול בצפון העיר (שמתחתיו עובר כביש 51), המאפשר לאטום את הסכר הצפוני למים, וכך, בעת הצפה, קיירו תהפוך לאי מנותק מהיבשה - אך מוגן מהצפה.
השער שוקל 80 טון, רוחבו 18.2 מטר, גובהו 7.3 מטר ועוביו מטר וחצי.
בעקבות השיטפון הגדול של 1927 בנהר המיסיסיפי, חוזקה מערכת הסוללות והסכרים סביב קיירו.
בשנת 1937, בעת השיטפון של נהר אוהיו, נרשם בעיר שיא (לעיר עצמה) של מפלס מים - 18.1 מטרים.
כדי להגן על קיירו, חיל ההנדסה של ארצות הברית סגר את שער הסכר הצפוני ופוצץ פרצה בסכר "נקודת הציפור" שבדרום מזרח מיזורי - כדי שהמים יזרמו במורד המיסיסיפי ולא ייאגרו בעיר ויציפו אותה.
לאחר ההצפה הזו, הסוללות סביב העיר הוגבהו עד לגובה של 19.5 מטרים.
שורשי ההידרדרות הכלכלית האיטית בקיירו נעוצים בתחילת המאה ה-20. בשנת 1889, הסתיימה בניית גשר הרכבת המרכזית של אילינוי מעל נהר אוהיו, שאפשר מעבר בין שתי גדות הנהר ופגע בעסקי המעבורות.
הנזק הכלכלי לא היה חמור, משום שהרכבת המשיכה לעבור בקיירו.
בשנת 1905 נבנה גשר מעל המיסיסיפי בעיר תבאי, אילינוי.
ההשפעה הכלכלית של בניית הגשר השני הורגשה בעוצמה רבה יותר, משום שתנועת הרכבות דרך העיר פחתה.
למעשה, כבר לא הייתה סיבה משמעותית שכלי שיט יעצרו בקיירו.
בשנת 1929, הסתיימה בניית גשר לכלי רכב מעל המיסיסיפי, המקשר בין מיזורי לאילינוי - בין דרום קיירו למיזורי.
בשנת 1937, הסתיימה בדרום קיירו בניית גשר לכלי רכב מעל נהר אוהיו.
לאחר ששני הגשרים הושלמו, קיירו הייתה מקושרת לגמרי ליבשה - מצפון, מזרח ומערב - וכבר לא היה שום צורך במעבורות.
בנוסף, שני הגשרים מתחברים לקיירו בדרומה, כך שהם מאפשרים לנהגים הנוסעים ממיזורי לקנטקי לעקוף לגמרי את העיר.
מתח בין גזעי והמשך ההידרדרות
כשתנועת הרכבות וכלי השיט הצטמצמה באופן משמעותי, בקיירו היו פחות הזדמנויות תעסוקה.
בין השנים 1930–1960, האוכלוסייה בקיירו הייתה יציבה למדי.
עם זאת, בשל הצטמצמות חלק מענפי התעסוקה - עובדי הספנות, הרכבות ותעשיית המעבורות עזבו את העיר.
הצטמצמות האוכלוסייה כבר החלה, אך בקצב איטי הרבה יותר מקצב הצטמצמות האוכלוסייה העתיד להיות בקיירו.
בקיירו, עיר בעלת היסטוריה מרובה אלימות על בסיס גזעי, המתח בין השחורים ללבנים התרחש שוב בשנות ה-60 המאוחרות, במהלך המאבק לזכויות האזרח.
המתח הבין גזעי הזיק עוד יותר לכלכלה של קיירו, שממילא נמצאה בהידרדרות.
ב-16 ביולי 1967, רוברט האנט, חייל שחור בן 19 ששהה בקיירו במהלך חופשה, נמצא תלוי בתחנת המשטרה העירונית.
המשטרה טענה כי האנט תלה את עצמו, אך רבים מבני הקהילה השחורה של קיירו האשימו את המשטרה ברצח.
מותו של האנט עורר מחאות אגרסיביות בקהילה השחורה של קיירו, וכבר יום לאחר מותו חלק גדול ממנה החל להתפרע.
מהומות השחורים ב-1967 לא התרחשו רק בקיירו, הן היו דפוס גדול יותר של למעלה מ-40 מהומות בערים מרכזיות בארצות הברית בקיץ 1967. בלילה של 17 ביולי 1967, שלוש חנויות ומחסן בעיר נשרפו עד היסוד, וחלונות נשברו בבניינים רבים אחרים.
יחידת המשמר הלאומית בקיירו פעלה כדי להגיב לאלימות ולהפרות הסדר.
ב-20 ביולי, אחד ממנהיגי המחאה בקיירו הזהיר את פקידי העירייה הלבנים, כי "קיירו תיראה כמו רומא הבוערת", אם מנהיגי העיר לא יעשו בדרישות הקהילה השחורה עד ליום ראשון, 23 ביולי 1967. השחורים דרשו הזדמנויות עבודה חדשות והפסקה של האלימות לכאורה המשטרתית.
ראש העיר לי סטנזל ומנהיגים אחרים בעיר נפגשו עם נציגים פדרליים כדי להבטיח ולוודא שהתוכנית שהם חשבו עליה כמענה לדרישות השחורים, אכן תענה לדרישותיהם, ולחשוף אותה לפני המועד האחרון שהשחורים קבעו, כדי שלא יתחוללו מהומות נוספות.
בתגובה למהומות יולי 1967, הקהילה הלבנה בקיירו הקימה קבוצת התגוננות אזרחית שהוסמכה על ידי השריף של קיירו.
הקבוצה נקראה "הכובעים הלבנים", משום שרבים מ-600 חבריה החלו לחבוש כובעי בנאים לבנים כדי להראות את החברות שלהם בקבוצה בזמן שסיירו ברחובות העיר כדי לשמור על הסדר.
בשנים הבאות, פעילות "הכובעים הלבנים" הטרידה והפריעה לשחורים.
כמה חברים בתנועה לזכויות האזרח הקימו את החזית המאוחדת של קיירו - ארגון לזכויות אזרח, ובנוסף הקימו גם אגודה שיתופית וכמה כנופיות רחוב.
בשיטת קפן לסיווג אקלים, אקלימה של קיירו מוגדר כסובטרופי לח (Cfa).
הקיצים חמים ולחים, והטמפרטורה נמצאת מעל 32 מעלות צלזיוס במשך 40 ימים בשנה.
החורפים הם לרוב קרירים עם תקופות קצרות של קור.
אף על פי שתקופות הקור בחורף יכולות להתמשך זמן רב, החורף של קיירו נחשב מתון ביחס לשאר אילינוי.
המשקעים יורדים באופן שווה יחסית במשך כל השנה.
הגובה הנמוך של קיירו וקרבתה לנהרות אוהיו ומיסיסיפי, מונעים חורף קיצוני וצניחת טמפרטורות.
בקיץ, התכונות הללו גורמות ליצירת חום ולחות.
קייקו סופיה פוחימורי היגוצ'י (בספרדית: Keiko Sofia Fujimori Higuchi; נולדה ב-25 במאי 1975) היא פוליטיקאית פרואנית המכהנת כמנהיגת מפלגת הכוח הפופולרי (Fuerza Popular).
היא בתו של נשיא פרו לשעבר אלברטו פוחימורי.
פוחימורי נולדה בלימה שבפרו, בתם הבכורה של אלברטו פוחימורי וסוסאנה היגוצ'י.
אביה נבחר לנשיא פרו ב-1990. במהלך כהונתו הסתכסך עם רעייתו, השניים התגרשו ב-1994 וקייקו תפסה את מקומה של אמה לצד אביה כגברת הראשונה מדצמבר 1994 עד נובמבר 2000. כמו כן כיהנה כנשיאת ארגון הומניטרי לטיפול בילדים עם בעיות לב.
בשנים 2006 עד 2011 כיהנה כנציגת לימה בקונגרס של פרו.
ב-2011 התמודדה לנשיאות פרו והפסידה בסיבוב השני לאויאנטה אומאלה, שזכה ב-51.5% מקולות המצביעים, לעומת 48.5% לפוחימורי.
היא מתמודדת לנשיאות ב-2016 וזכתה לשיעור הגבוה ביותר של תמיכה בסיבוב הראשון, עם 39.7% מקולות המצביעים.
בסיבוב השני, שנערך ביוני 2016, היא התמודדה מול ראש ממשלת פרו לשעבר, פדרו פבלו קוצ'ינסקי, שזכה ב-21% מהקולות בסיבוב הראשון.
תוצאות הסיבוב השני היו הצמודות ביותר בתולדות פרו, ובסיומם הפסידה פוחימורי בהפרש הקטן מרבע אחוז.
במערכת הבחירות שהתקיימה ביולי 2021 הפסידה פוחימורי למועמד הסוציאליסט פדרו קסטיו בפער של 44 אלף קולות לערך.
לפוחימורי תואר ראשון מאוניברסיטת בוסטון, ותואר שני במנהל עסקים מאוניברסיטת קולומביה בארצות הברית.
היא נישאה ב-2004 למארק ויטו וילנלה, אזרח ארצות הברית ממוצא איטלקי, והשניים הורים לשתי בנות.
קייק היא להקת רוק אלטרנטיבי אמריקאית.
חבריה הם הסולן ג'ון מקריי, החצוצרן וינס דיפיורה, הגיטריסט זאן מקרדי, הבסיסט גייב נלסון והמתופף פאולו באלדי.
הלהקה מתאפיינת בסגנון ווקאלי מונוטוני ותכנים סרקסטיים, סולואי חצוצרה, והשפעות מוזיקליות מגוונות, כולל מוזיקת קאנטרי, מריאצ'י, רוק, פאנק, מוזיקת עם איראנית, והיפ הופ.
קייק הוקמה בשנת 1991 על ידי מקריי, דיפיורה גרג בראון, פרנק פרנץ' ושון מקפסל, שעזב עד מהרה והוחלף על ידי נלסון.
לאחר שהוציאו אלבום ראשון בהוצאה עצמית, Motorcade of Generosity, הלהקה הוחתמה על ידי תקליטי קפריקורן ב-1995, והוציאה את הסינגל הראשון, "Rock 'n' Roll Lifestyle", אשר הגיע למספר 35 במצעד הרוק המודרני, ושודר על ידי MTV.
פרנץ' ונלסון עזבו את הלהקה, והצטרפו במקומם ויקטור דמיאני וטוד רופר.
האלבום השני של קייק, Fashion Nugget, שיצא ב-1996הגיע לסטטוס פלטינה בעיקר בשל הסינגל שהפך ללהיט ענק, "The Distance".
בעקבות סבב הופעות באירופה וארצות הברית, בראון ודמיאני הודיעו על עזיבתם, מה שהוביל לספקולציות לגבי העתיד של הלהקה.
מקריי בסופו של דבר גייס את זאן מקרדי כגיטריסט, ושכנע את נלסון לחזור.
Prolonging the Magic, האלבום השלישי של הלהקה, יצא ב-1998 והגיע לסטטוס פלטינה.
האלבום הרביעי, Comfort Eagle, יצא כעבור שלוש שנים, ב-2001, הראשון מטעם קולומביה רקורדס.
אלבום זה כולל את הסינגל "Short Skirt/Long Jacket", אשר הגיע למספר 7 במצעד הרוק המודרני.
הלהקה המשיכה להופיע, ובשנת 2004 הוציאה את Pressure Chief, האלבום השני והאחרון אצל קולומביה.
הלהקה הקימה לייבל משלה, Upbeat Records, והוציאה ב-2011 את Showroom of Compassion, אשר הפך לאלבומם הראשון לצאת מיד בראש מצעד האלבומים של בילבורד.
ג'ון מקריי – סולן, גיטרה אקוסטית, פסנתר, אורגן, vibraslap (1991–הווה)
וינס דיפיורה – חצוצרה, קלידים, מלודיקה, כלי הקשה, קולות רקע (1991–הווה)
זאן מקרדי – גיטרה חשמלית, קולות רקע (1997–הווה)
פאולו באלדי – תופים, כלי הקשה, קולות רקע (2004–הווה)
קיירן וסטווד הוא כדורגלן עבר אירי ששיחק בעמדת השוער.
וסטווד התחיל את הקריירה שלו במחלקת הנוער של מנצ'סטר סיטי.
בנובמבר הושאל לאולדהאם אתלטיק על מנת לצבור ניסיון, אך כעבור זמן קצר שבר את ידו ולא זכה לדקות משחק במדיה.
לאחר שהחלים מהפציעה, וסטווד התקשה למצוא קבוצה ואף שקל לפרוש מכדורגל ולהיות קצין משטרה.
בקיץ הצטרף וסטווד לקרלייל יונייטד מהליגה החמישית באנגליה.
במרץ ערך את הופעת הבכורה שלו בקבוצה לאחר פציעתו של השוער הראשון.
בעונת וסטווד הפך לשוער הראשון של הקבוצה ואת העונה סיים עם 35 משחקים בליגה.
בתום העונה, קרלייל העפילה לליגה השלישית שנה אחרי שעלתה מהליגה החמישית לרביעית.
את שתי העונות שלאחר מכן, וסטווד סיים כאשר הוא לא החמיץ אף משחק ליגה.
בעונת נבחר לשחקן העונה בליגה.
ב-18 ביוני חתם ל-3 שנים בקובנטרי סיטי מהפוטבול ליג צ'מפיונשיפ.
בעונתו הראשונה במועדון, נבחר לשוער העונה בליגה.
שנה לאחר מכן, נבחר לכדורגלן העונה של המועדון.
ב-23 באוגוסט 2011 ערך את הופעת הבכורה שלו בקבוצה במשחק הגביע נגד ברייטון אנד הוב אלביון.
ב-29 באוקטובר ערך את הופעת הבכורה שלו בליגה במשחק נגד אסטון וילה.
בסנדרלנד, וסטווד שימש כשוער שני לסימון מיניולה ובעונתו האחרונה לויטו מאנונה.
בסך הכל וסטווד רשם 24 הופעות במדי סנדרלנד בכל המסגרות מתוכן 19 בליגה.
ב-7 ביולי 2014 חתם לשנתיים בשפילד ונסדיי מהצ'מפיונשיפ.
בעונת וסטווד רשם שתי הדיפות פנדלים מתוך 4 בעיטות שנבעטו נגד ונסדיי ואף שמר על שער נקי ב-17 משחקים ובכך השווה את שיא כל הזמנים של המועדונים.
ב-21 בפברואר 2015 הורחק במשחק הליגה נגד דרבי קאונטי.
ב-17 במאי 2009 וסטווד זומן לראשונה לסגל נבחרת אירלנד לקראת מחנה אימונים בפורטוגל.
ב-29 במאי 2009 וסטווד ערך את הופעת הבכורה שלו בנבחרת במשחק ידידות נגד .
ב-26 במרץ 2011 וסטווד ערך את הופעת הבכורה שלו במסגרת רשמית במסגרת מוקדמות יורו 2012 נגד .
לאחר פרישתו של שיי גיבן מהנבחרת אחרי יורו 2012, וסטווד הפך לשוער הראשון בנבחרת, אך כעבור זמן קצר איבד את מקומו לדייוויד פורד.
שחקן העונה של קרלייל יונייטד:
נבחרת העונה בפוטבול ליג הראשונה:
קיישה לאנס בוטומס היא פוליטיקאית אמריקאית שכיהנה כראש עיריית אטלנטה בין 2 בינואר 2018 עד ל-3 בינואר 2022
בוטומס נולדה באטלנטה, בתם של סילבי רובינסון ושל זמר הרית'ם אנד בלוז מייג'ור לאנס.
נשואה לדרק בוטומס ואם לארבעה.
בוטומס סיימה תואר ראשון בתקשורת מאוניברסיטת פלורידה A&M ותואר במשפטים מאוניברסיטת המדינה של ג'ורג'יה.
עבדה כעורכת דין במגזר הפרטי, כשופטת במחוז פולטון בג'ורג'יה וכפרשנית משפטית בגופי מדיה שונים.
בינואר 2010 החלה לכהן במועצת העיר אטלנטה כנציגת המחוז ה-11, אזור הצבעה בדרום-מזרח העיר.
בבחירות לראשות העיר בנובמבר 2017 סיימה במקום הראשון עם 26% מקולות המצביעים, בסיבוב השני שנערך בדצמבר גברה על יריבתה מרי נורווד ברוב של 50.4%.
היא הושבעה לתפקיד ב-2 בינואר 2018. במאי 2021 הודיעה כי לא תתמודד לתקופת כהונה נוספת והיא סיימה את תפקידה בינואר 2022.
בשנים 2022-2023 כיהנה כמנהלת משרד קשרי הציבור של הבית הלבן וכיועצת בכירה לנשיא ארצות הברית ג'ו ביידן.
ב-2023 מונתה לחברה במועצת הסחר הבינלאומי של הנשיא, תפקיד ממנו פוטרה לאחר תחילת כהונתו של דונלד טראמפ כנשיא ב-2025. באפריל אותה שנה הכריזה על כוונתה להתמודד בבחירות לתפקיד מושל ג'ורג'יה ב-2026.
קאורי הוסאקו (ביפנית: 宝迫 香織, Hōsako Kaori; באנגלית: Kaori Housako; נולדה ב-23 בספטמבר 1988) הידועה יותר בשם הבמה, קיירי סיין היא מתאבקת יפנית, המופיעה בארגון ההיאבקות WWE, בתוכנית הדגל Raw.
כמו כן, היא זכתה גם בטורניר Star GP★5 לשנת 2015 ובליגת אלילות סטארדום לשנת 2016. הוסאקו עזבה את סטארדום ביוני 2017.
הוסאקו חתמה ב-WWE בשנת 2017 וכבר באותה השנה זכתה בטורניר הנשים הראשון לזכר מאי יאנג.
במסגרת שהותה בארגון זה, היא זכתה פעם אחת באליפות הנשים של NXT.
באפריל 2019, היא קודמה מ-NXT לרוסטר הראשי, שם זכתה פעם אחת באליפות זוגות הנשים של ה-WWE ביחד עם אסקה.
קאורי הוסאקו נולדה ב-23 בספטמבר 1988 בהיקארי, ימאגוצ'י, יפן.
יש לה אחות אחת בוגרת ממנה בשלוש שנים.
להוסאקו יש ידע נרחב בענף היאכטינג, כשהיא השתתפה בתחרויות בין-אוניברסיטאיות וארציות, בנוסף להשתתפות באליפויות העולם עם חלומות ושאיפות להעפיל לאולימפיאדה.
לאחר שסיימה תואר ראשון בספרות יפנית מטעם אוניברסיטת הוסיי, הוסאקו פצחה בקריירת משחק.
באחת הצגות התיאטרון שבה היא הופיעה וגילמה דמות רעה של מתאבקת מקצועית, היא נצפתה על ידי הג'נרל מנג'רית של ארגון ההיאבקות World Wonder Ring Stardom, פוקה קאקימוטו, שהזמינה את הוסאקו לאחד מאירועי הארגון.
במהרה ענף זה שבה את ליבה והיא החליטה שברצונה להפוך למתאבקת מקצועית.
אודאטה ערכה את הופעת הבכורה שלה במשחק ההיאבקות WWE 2K19. היא הופיעה גם במשחק העוקב בסדרה, WWE 2K20.
PWI דירג אותה במקום ה-10 מתוך 100/50 המתאבקות הטובות ביותר לשנת 2017 ו-2018 (בהתאמה)
PWI דירג אותה במקום ה-9 מתוך 50 הזוגות הטובים ביותר לשנת 2020 - ביחד עם אסקה
דורגה במקום ה-8 מתוך 10 המתאבקות הטובות ביותר של השנה (2018) - תיקו עם שיינה בייזלר
אליפות האמנים של סטארדום (4 פעמים) - עם קאורי יוניאמה ויוהי (1), צ'לסי וקוגומה (1), איאו שיראי ומאיו איוואטאני (1), והירומי מימורה וקונאמי (1)
אליפות אלילות סטארדום (3 פעמים) - עם נאטסומי שואוזוקי (1), נאנה טקהאשי (1), ויוקו ביטו (1)
אליפות הוונדר של סטארדום (פעם אחת)
אליפות העולם של סטארדום (פעם אחת)
טורניר אליפות העולם של סטארדום (2015)
ליגת אלילות סטארדום (2016) - עם יוקו ביטו
פרסי Star GP★5 (פעם אחת)
פרס הקרב הטוב ביותר של Star GP★5 (2014) - נגד נאנה טקהאשי ב-24 באוגוסט
פרסי סוף השנה של סטארדום (6 פעמים)
פרס הקרב הטוב ביותר (2014) - עם נאנה טקהאשי נגד ריזה וטאקומי אירואה ב-23 בדצמבר
פרס הצמד הטוב ביותר (2014) - ביחד עם נאנה טקהאשי
פרס הצמד הטוב ביותר (2016) - ביחד עם יוקו ביטו
פרס התצוגה היוצאת מן הכלל (2013)
אליפות זוגות הנשים של ה-WWE (3 פעמים) - ביחד עם אסקה
טורניר הנשים לזכר מאי יאנג (2017)
המתחרה הכללית של השנה (2018)
הצמד הנשי של השנה (2019) - ביחד עם אסקה
קיירה אנדראה לואיס הבן הוא כדורסלן אמריקאי, שמשחק בקבוצת יוטה ג'אז מליגת ה-NBA, בעמדת הרכז.
לואיס נולד וגדל במרידיאנוויל שבצפון אלבמה.
עד לסיום כיתה י"א השלים את לימודיו התיכוניים, ובכך החל את קריירת המכללות שלו מוקדם במיוחד, בגיל 17 בלבד.
באותה שנה, 2017, הצטרף לאוניברסיטת אלבמה, ושיחק בקבוצת הכדורסל שלה תחת המאמן אייברי ג'ונסון.
בעונת 2018/2019 הפך לשחקן המוביל של אלבמה, ונבחר לחמישיית העונה של המחוז הדרום-מזרחי ("SEC"), לאחר שרשם ממוצעים של 18.5 נקודות, 5.2 אסיסטים ו-4.8 ריבאונדים למשחק.
בדראפט ה-NBA 2020 נבחר לואיס על ידי ניו אורלינס פליקנס, בבחירה ה-13. לאורך עונת הרוקי שלו עם הפליקנס שותף ב-54 משחקים, וקלע 6.4 נקודות בממוצע למשחק כשחקן ספסל.
קייראט הוא מועדון כדורגל רוסי מוסקבאי, שהוקם בשנת 2021. זוהי קבוצת מילואים של הקבוצה הקזחית בעלת אותו השם.
מאז עונת 2021/22 הוא משחק בליגת הכדורגל הלאומית השנייה, השלישית בחשיבותה במדינה.
בחורף 2021 הודיע איש עסקים קזחי והבעלים של הקבוצה מאלמטי, קייראט בוראנבייב, על תוכניות להקים קבוצת נוער נוספת בשם "קייראט", שתתבסס בבירת רוסיה, מוסקבה.
המשימה העיקרית של המועדון החדש, היא לספק זמן משחק לתלמידי האקדמיה של קייראט, כמו גם לשחקנים רוסים צעירים.
המועדון תוכנן להתנקם בעיר אודינצובו שבפרברי מוסקבה, אך אז הועברה הקבוצה הצעירה לקראסנוגורסק.
ב־16 ביוני 2021, פורסם רשמית שהקבוצה סיימה בהצלחה את הליך הרישוי להשתתפות בטורניר הליגה הרוסית השנייה.
כדורגלנים קזחים, בשל היותם חלק מהאיחוד האירואסייתי, אינם נחשבים לזרים בליגות המקצועניות של רוסיה.
על פי התקנון, לפחות שמונה שחקני מועדון מהליגה השנייה חייבים להיות בעלי אזרחות רוסית.
למאמן הראשי של המועדון מונה יבגני קוסטרוב.
אנטון צ'יסטיאקוב הרוסי, הידוע גם בעבודתו כסקאוט של ספרטק מוסקבה וצסק"א מוסקבה, מונה למנכ"ל המועדון.
ב-14 ביולי 2021 התקיים משחק הבכורה - שהסתיים בתוצאה 3:0 על מועדון קוונט אובנינסק בשלב 1/256 הגביע הרוסי.
במפגש הבכורה שלה בליגה השנייה, הקבוצה סיימה בתיקו ב־18 ביולי עם לנינגראדץ (2:2).
קייק פופ הוא קינוח המהווה עוגה המזוגגת בשוקולד ומוגשת כסוכרייה על מקל.
הם הומצאו לראשונה בשנת 2008 על ידי אנג'י דאדלי, המכונה גם "בייקרלה".
קייק פופס משתמשים ברבים מהמרכיבים המשמשים באפיית עוגה מסורתית וניתן להכין אותם מעוגות בכל טעם.
לאחר אפיית עוגה, או איסוף פירורים מעוגה קיימת, יש לפורר את הפירורים לחתיכות קטנות.
את הפירורים הללו מערבבים בתוך קערה ואת התערובת המתקבלת מעצבים לכדורים, קוביות או צורות אחרות.
כל כדור מחובר למקל סוכרייה טבול בשוקולד מומס, ומוכנס למקרר לצינון.
לאחר שהתערובת מתמצקת, טובלים אותה בשוקולד מומס ליצירת קליפה קשה, ומקשטים אותה בסוכריות.
ניתן להקפיא את כדורי העוגה כדי לזרז את תהליך ההתמצקות.
ניתן להכין אותה גם עם תבנית שקעים או מולטיקייק.
קיירי תומאס הוא כדורסלן אמריקאי שמשחק בעמדת הקלע בסן פבלו בורגוס.
בדראפט 2018 נבחר תומאס במקום ה-38 והקבוצה שבחרה בו הייתה פילדלפיה 76', לאחר שנבחר בדראפט הוא הועבר בטרייד לדטרויט תמורת שתי בחירות דראפט עתידיות בסיבוב השני.
את משחקו הראשון הוא שיחק נגד אטלנטה הוקס ורשם שלוש נקודות בארבע דקות.
באותה עונה תומאס העמיד ממוצעים של: 2.3 נקודות, 0.8 ריבאונדים ו-0.3 אסיסטים ב-7.5 דקות.
בעונה זו הפיסטונס הגיעו עד לסיבוב הראשון בפלייאוף שם הפסידה 0-4 בסדרת הטוב משבעה למילווקי באקס תוך כדי שתומאס מעמיד ממוצעים של: 4.7 נקודות ו-0.7 ריבאונדים ב-5.0 דקות.
בעונתו השנייה בקבוצה העמיד תומאס ממוצעים של: 2.1 נקודות, 0.4 אסיסטים ו-0.1 ריבאונדים.
באותה עונה הפיסטונס סיימו במקום ה-13 במזרח עם 20 לעומת 46 הפסדים.
בכל אותה עת היה חתום תומאס על חוזה כפול והוא שיחק גם בקבוצת ליגת הפיתוח של הפיסטונס שנקראת גרנד ראפידס דרייב.
ב-20 בנובמבר 2020 עבר תומאס בטרייד לאטלאנטה הוקס זמן קצר לאחר מכן ההוקס ויתרו עליו והוא חתם בסן אנטוניו ספרס.
זמן קצר לאחר מכן הוא עבר לשחק בקבוצת ליגת הפיתוח של הספרס (אוסטין ספרס).
באוסטין ספרס הוא העמיד ממוצעים של: 13.9 נקודות ו-3.4 ריבאונדים, בעוד הוא קולע ב-45.7 אחוז לשלוש עם 2.3 שלשות למשחק.
ב-7 במאי 2021 חתם תומאס ביוסטון רוקטס לעשרה ימים.
בימים הראשונים שלו תומאס הספיק לשחק שני משחקים שבהם רשם: 21.5 נקודות בממוצע: במשחקו הראשון רשם תומאס 16 נקודות ובמשחקו השני הוא רשם: 27 נקודות (שיא קריירה), 5 ריבאונדים, 5 חטיפות, 3 אסיסטים ו-2 חסימות בהפסד 124-116 ליוטה ג'אז.
לאחר שהסתיים החוזה הראשון הוא חתם על חוזה נוסף עד לסוף העונה.
ב-24 בנובמבר 2021 תומאס חתם בבילבאו באסקט מליגת העל הספרדית בכדורסל.
ב-10 בינואר 2022 תומאס חתם במכבי תל אביב מליגת העל ומהיורוליג.
קיירה פאה וולש היא כדורגלנית אנגלייה המשחקת בעמדת הקשרית בצ'לסי ובנבחרת אנגליה.
היא נחשבת גם לפליימייקרית וגם לקשרית הגנתית.
וולש הפכה עוד כנערה לשחקנית קבועה במנצ'סטר סיטי במהלך הקמפיין שלהם ב-2014, ושיחקה תפקיד מפתח בקבוצה שהבטיחה את הגביע הקונטיננטלי.
היא הפכה לשחקנית השנייה שהגיעה ל-200 הופעות במועדון, אותן השיגה במרץ 2022.
היא ייצגה את אנגליה בכל קבוצות הגיל שלה לפני שערכה את הופעת הבכורה שלה בבוגרות ב-2017. היא הייתה חלק מהקבוצה שזכתה באליפות אירופה בכדורגל נשים 2022 ונבחרה לשחקנית המצטיינת במשחק בגמר.
ב-7 בספטמבר 2022 שברה ברצלונה את שיא דמי ההעברה בכדורגל נשים כששילמה תמורתה דמי העברה של 350 אלף פאונד למנצסטר סיטי.
ב-30 בינואר 2025 עברה לצ'לסי האנגלית תמורת סכום של 550 אלף יורו.
קיירה פאה וולש נולדה ב-8 באפריל 1997 ברוצ'דייל לפיטר וטרייסי וולש, וגדלה בפרבר כפרי של העיר.
היא התאמנה בכדורגל עם אביה במגרש מול ביתם בערך מגיל חמש.
היא שיחקה בקבוצה המקומית של פירסון ג'וניורס לבנים עד גיל 7, ולאחר מכן בבנים של סמבה סטארס, לפני שהצטרפה לבלקבורן רוברס בקבוצות לקבוצת הגיל מגיל 12 עד גיל 17. ברבע גמר גביע הנוער של ה-FA בנות בפברואר 2014 עם הנבחרת עד גיל 17, וולש כבשה שלושער תוך 13 דקות.
היא הצטרפה למנצ'סטר סיטי, הקבוצה שהיא ומשפחתה תומכים בה ביולי 2014, כשהייתה בת שבע עשרה - נשלחה על ידי סיטי למכללת סט בדס במנצ'סטר כדי לסיים את הבגרויות שלה בזמן שהתאמנה ושיחקה איתם.
וולש קיבלה השראה בילדותה מהכדורגל הספרדי, בין השאר בשל היותה בעלת משפחה בספרד ולעיתים קרובות שחקה בספרד בעת ביקוריה.
בתקופת נעורייה של וולש כשסיטי הצליחה פחות, אביה היה מעודד אותה לצפות בקבוצת ברצלונה כהדרכה.
היא גם תמכה לזמן קצר בארסנל בשל היותה מעריצה של ססק פברגאס עד שראתה את דויד סילבה, שהפך לשחקן האהוב עליה, בסיטי.
בשנת 2008, וולש נבחרה לאיש הספורט של רוכדייל של השנה.
היא דורגה במקום ה-1 במנצ'סטר רבתי בבדמינטון עד גיל 13,
וולש החלה להתנסות בקבוצות ליגת העל לנשים (WSL) זמן קצר לאחר שמלאו לה שבע עשרה כשהיא עדיין חברה בקבוצה עד גיל 17 של בלקבורן רוברס, ושיחקה כמגנה שמאלית ברגל ימין.
אמה של וולש עודדה אותה להשתתף בניסויים של צוות הפיתוח של העיר מנצ'סטר ביולי 2014; לפני שהסשן הושלם, מאמן הקבוצה הראשונה ניק קושינג, שהגיע כמשקיף, ביקש להחתים אותה לקבוצה הבוגרת.
קושינג יאמר מאוחר יותר שלוולש יש "מוח הכדורגל הטוב ביותר" מכל שחקן שהוא אימן, והוסיף כי "יש שחקנים שאלוהים כמעט נגע בהם".
עשרה ימים לאחר הניסויים בסיטי, ביולי 2014, וולש ערכה את הופעת הבכורה שלה בבוגרים במנצ'סטר סיטי כמחליפה בניצחון 0–1 על נוטס קאונטי.
צעירה מדי לחוזה מקצועי, היא התאמנה באופן רשמי עם חוליית הפיתוח, אך עד סוף עונת 2014 הייתה לה באופן קבוע עמדת פתיחה בקבוצה הראשונה.
היא הייתה בעלת חשיבות רבה לסייטי כשזכתה בגביע הקונטיננטלי 2014.
ביוני 2015 היא חתמה על חוזה הבכיר הראשון שלה במועדון.
הקבוצה הייתה ללא הפסד בקמפיין הליגה שלה ב-2016; בעוד וולש נפצעה בתחילת העונה, אך עשתה את דרכה חזרה לסגל.
ב-9 בנובמבר 2016, וולש הבקיעה את שערה הראשון עבור סיטי, נגיחה מרחוק מחוץ לרחבה, בניצחון 0–1 במשחק הראשון בשלב 16 האחרונות בליגת האלופות.
יומיים לאחר מכן, היא האריכה את החוזה עם סיטי עד 2020. לעונת 2015–16, וולש הייתה מועמדת לפרס השחקנית הצעירה של השנה של שחקני PFA.
עם מנצ'סטר סיטי, וולש זכתה בכל שלושת התארים המקומיים לנשים במהלך 2016–2017. בגמר הגביע האנגלי 2017, בו ניצחה סיטי את ברמינגהאם 4–1, וגם נבחרה לשחקנית המשחק, ואמרה "זה היה מאמץ קבוצתי אמיתי" ושזה מיוחד לזכות בגביע בוומבלי.
סיטי זכתה שוב בגביע האנגלי לנשים ב-2019, כשהיא ניצחה את ווסטהאם בגמר 3–0, כשוולש הבקיעה את שער הפתיחה.